Wide ContentPlaceholder

Ulkomaat

Ööpikin perhe palasi Vantaalta takaisin Viroon

Kolmilapsinen perhe saa Virossa jo enemmän tukea kuin Suomessa. Pieni- ja keskituloisten verohelpotukset ja lapsiperheiden tuet saivat Kristin Ööpikin miettimään paluumuuttoa. Tytär Janeryn Ööpik, 13, ei halunnut muuttaa Suomeen kolme vuotta sitten, ja nyt hän ei haluaisi palata Viroon.

Facebook Twitter Sähköposti Kopioi linkki Jaa Facebook Twitter Sähköposti Kopioi linkki Tallenna Kommentoi

Tytär Janeryn Ööpik, 13, seurasi vierestä, kun äiti Kristin Ööpik pakkasi mukaan vielä viimeisiä tavaroita.­

On tullut aika palata. Virolaisen Kristin Ööpikin pitää pyyhkäistä enää kotinsa lattiat ja irrottaa lamput Vantaan Mikkolassa, ja hän on valmis muuttamaan takaisin Viroon. Esikoinen Janeryn Ööpik, 13, vie vanhoja patjoja roskikseen ystävänsä kanssa. Kaksi pikkuveljeä ovat jo Virossa. Perhe on laskenut, ettei elämä Suomessa ole enää mikään lottopotti.